У горадзе Мэдельін Святы Айцец заклікаў вернікаў наследаваць Хрыста, каб быць соллю, святлом і закваскай у свеце, і прыносіць багатыя плёны. Такія плёны ўжо ёсць. Сярод іх Папа ўзгадаў каталіцкі прытулак, які наведаў тут, дзе вялікая колькасць дзяцей і моладзі, параненых жыццём, змагла знайсці новую сям’ю, быць прынятай, абароненай і падтрыманай. Іншы плён: пакліканні да святарскага і кансэкраванага жыцця, якія ён меў магчымасць благаславіць і падбадзёрыць, падчас сустрэчы з кансэкраванымі асобамі.